Návrh nariadenie rady (EÚ) č. .../... z […], ktorým sa stanovujú rybolovné možnosti pre sardely v Biskajskom zálive na rybársky hospodársky rok 2010-2011 a ktorým sa mení a dopĺňa nariadenie (EÚ) č. 53/2010 /* KOM/2010/0374 v konečnom znení - NLE 2010/0200 */





[pic] | EURÓPSKA KOMISIAEURÓPSKA KOMISIA | Brusel, 7.7.2010 KOM(2010)374 v konečnom znení 2010/0200 (NLE) Návrh NARIADENIE RADY (EÚ) č. .../... z […], ktorým sa stanovujú rybolovné možnosti pre sardely v Biskajskom zálive na rybársky hospodársky rok 2010-2011 a ktorým sa mení a dopĺňa nariadenie (EÚ) č. 53/2010 DÔVODOVÁ SPRÁVA Nariadením Rady (EÚ) č. 53/2010[1] sa stanovuje na rok 2010 celkový povolený výlov (TAC) populácie sardely v Biskajskom zálive na 7000 ton a splnomocňuje Komisiu, aby tento TAC zmenila a doplnila s ohľadom na vedecké informácie zhromaždené počas prvej polovice roka 2010. So zreteľom na ciele spoločnej rybárskej politiky, ktoré sa ustanovujú v nariadení Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu, rybolovné možnosti by sa mali stanoviť na základe dostupného vedeckého odporúčania, pričom by sa mali vziať do úvahy biologické a sociálnoekonomické aspekty a malo by sa zaistiť spravodlivé zaobchádzanie medzi jednotlivými sektormi rybolovu. Odporúčanie Vedeckého, technického a hospodárskeho výboru pre rybné hospodárstvo (STECF) týkajúce sa populácie sardel v Biskajskom zálive z [..] júla 2010 je založené na rybárskom hospodárskom roku od 1. júla 2010 do 30. júna 2011. Vzhľadom na toto odporúčanie a na účely náležitého riadenia zásob a zjednodušenia je vhodné pre túto populáciu stanoviť nový TAC a kvóty v zhode s uvedeným hospodárskym rokom. Vzhľadom na to, že splnomocnenie Komisie na úpravu obmedzenia výlovu s ohľadom na vedecké odporúčanie je obmedzené len na rok 2010, je vhodné, aby Rada stanovila tento nový TAC prostredníctvom samostatného nariadenia a podľa toho zmenila a doplnila nariadenie (EÚ) č. 53/2010. V odporúčaní STECF sa odhadujú zásoby biomasy na približne 51 350 ton. So zreteľom na návrh Komisie z 29. júla 2009, ktorý sa týka nariadenia, ktorým sa ustanovuje dlhodobý plán pre zásobu sardely v Biskajskom zálive a na ňu zameraný rybolov[2] a vzhľadom na to, že sa v hodnotení vplyvu, ktoré tvorí základ uvedeného návrhu, stanovuje najnovšie hodnotenie vplyvu rozhodnutí o rybolovných možnostiach v súvislosti s touto populáciu, je vhodné určiť TAC pre túto populáciu v súlade s pravidlom výlovu stanoveným v návrhu. TAC na rybársky hospodársky rok od 1. júla 2010 do 30. júna 2011 by sa preto mal stanoviť na 15 600 ton. V súlade s článkom 2 nariadenia (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok[3], je potrebné stanoviť, do akej miery je populácia sardel v Biskajskom zálive predmetom týchto opatrení. Rada sa týmto žiada, aby v najkratšom možnom čase prijala tento návrh s cieľom umožniť rybárom plánovanie činností na ďalší rybársky hospodársky rok. 2010/0200 (NLE) Návrh NARIADENIE RADY (ES) č. .../... z […], ktorým sa stanovujú rybolovné možnosti pre sardely v Biskajskom zálive na rybársky hospodársky rok 2010-2011 a ktorým sa mení a dopĺňa nariadenie (EÚ) č. 53/2010 RADA EURÓPSKEJ ÚNIE so zreteľom na Zmluvu o fungovaní Európskej únie, a najmä na jej článok 43 ods. 3, so zreteľom na návrh Európskej komisie, keďže: (1) Povinnosťou Rady je stanoviť celkový povolený výlov (TAC) podľa oblastí rybolovu alebo skupiny oblastí rybolovu. Rybolovné možnosti by sa mali rozdeliť medzi členské štáty tak, aby sa zabezpečila relatívna stabilita rybolovných činností každého členského štátu v prípade všetkých populácií alebo rybolovných oblastí a mali by sa riadne zohľadniť ciele spoločnej politiky rybného hospodárstva ustanovené v nariadení Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu[4]. (2) Nariadením Rady (EÚ) č. 53/2010[5] sa stanovili rybolovné možnosti na rok 2010 pre určité populácie rýb vrátane populácie sardel v Biskajskom zálive (zóna ICES VIII). (3) Nový TAC by sa mal stanoviť na základe dostupných vedeckých odporúčaní, pričom by sa mali vziať do úvahy biologické a sociálnoekonomické aspekty a malo by sa zaistiť spravodlivé zaobchádzanie medzi jednotlivými sektormi rybolovu. Odporúčanie Vedeckého, technického a hospodárskeho výboru pre rybné hospodárstvo (STECF) z [..] júla 2010 týkajúce sa populácie sardel v Biskajskom zálive je založené na rybárskom hospodárskom roku trvajúcom každý rok od 1. júla do 30. júna nasledujúceho roka. (4) Na účely náležitého riadenia populácie a zjednodušenia je vhodné stanoviť pre túto populáciu nový TAC a tiež kvóty členských štátov v zhode s hospodárskym rokom, ktorý je uvedený v bode 3. (5) S cieľom stanoviť viacročný plán pre túto populáciu, ktorý by sa vzťahoval na rybársky hospodársky rok a ktorým by sa určilo pravidlo výlovu vzťahujúce sa na stanovenie rybolovných možností, predložila Komisia 29. júla 2009 návrh nariadenia, ktorým sa ustanovuje dlhodobý plán pre zásobu sardely v Biskajskom zálive a na ňu zameraný rybolov [6]. V odporúčaní STECF sa odhaduje, že biomasa populácie predstavuje približne 51 350 ton. So zreteľom na návrh Komisie a vzhľadom na to, že v hodnotení vplyvu, ktoré tvorí základ uvedeného návrhu, sa stanovuje najnovšie hodnotenie vplyvu rozhodnutí o rybolovných príležitostiach pre túto populáciu, je vhodné určiť TAC pre túto populáciu v súlade s pravidlom výlovu stanoveným v návrhu. TAC na rybársky hospodársky rok, ktorý trvá od 1. júla 2010 do 30. júna 2011, by sa mal preto stanoviť na 15 600 ton. (6) Vzhľadom na konkrétny rozsah a čas uplatnenia je vhodné stanoviť rybolovné možnosti samostatným nariadením a podľa toho zmeniť a doplniť nariadenie (EÚ) č. 53/2010. Rybolov by však mal aj tak zostať predmetom všeobecných ustanovení naposledy spomínaného nariadenia týkajúceho sa podmienok využívania kvót. (7) V súlade s článkom 2 nariadenia (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok[7], je potrebné stanoviť, do akej miery populácia sardel v Biskajskom zálive podlieha týmto opatreniam. (8) Vzhľadom na začiatok tohto rybárskeho hospodárskeho roka a na účely každoročného podávania správ o výlove, toto nariadenie nadobudne účinnosť ihneď a začne sa uplatňovať od 1. júla 2010. Zmeny a doplnenia rybolovných možností stanovených nariadením (EÚ) č. 53/2010 sa z toho istého dôvodu uplatňujú od 1. januára 2010, PRIJALA TOTO NARIADENIE: Článok 1 Rybolovné možnosti pre sardely v Biskajskom zálive 1. Celkový povolený výlov (TAC) a jeho rozdelenie medzi členské štáty na obdobie od 1. júla 2010 do 30. júna 2011, pokiaľ ide o populáciu sardel v zóne ICES VIII podľa vymedzenia v nariadení (ES) č. 218/2009 je takýto (vyjadrené v tonách živej hmotnosti): Druh: | sardela európska Engraulis encrasicolus | Zóna ICES: | VIII (ANE/08.) | Španielsko | 14 040 | Analytický TAC | Francúzsko | 1 560 | EÚ | 15 600 | TAC | 15 600 | 2. Prideľovanie rybolovných možností, ako sú stanovené v odseku 1, a ich využívanie podlieha podmienkam stanoveným v článkoch 7, 10 a 13 nariadenia (EÚ) č. 53/2010. 3. Populácia uvedená v odseku 1 sa považujú za predmet analytického TAC na účely nariadenia (ES) č. 847/96. Uplatňuje sa článok 3 ods. 2 a ods. 3 a článok 4 uvedeného nariadenia. Článok 2 Zmena a doplnenie nariadenia (EÚ) č. 53/2010 V prílohe IA k nariadeniu (EÚ) č. 53/2010 sa záznam týkajúci sa druhu sardel v zóne VIII nahrádza takto: „Druh: | sardela európska Engraulis encrasicolus | Zóna: | VIII (ANE/08.) | Španielsko | 6 300 | Analytický TAC | Francúzsko | 700 | EÚ | 7 000 | TAC | 7 000 | (1)" | (1) TAC platí od 1. januára do 30. júna 2010." | Článok 3 Nadobudnutie účinnosti Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Uplatňuje sa od 1. júla 2010 s výnimkou článku 2, ktorý sa uplatňuje od 1. januára 2010. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu The Presidentpredseda [1] Ú. v. EÚ L 21, 26.1.2010, s. 1. [2] KOM(2009)399 v konečnom znení [3] Ú. v. ES L 115, 9.5.1996, s. 3. [4] Ú. v. ES L 358, 31.12.2002, s. 59. [5] Ú. v. EÚ L 21, 26.1.2010, s. 1. [6] KOM(2009)399 v konečnom znení [7] Ú. v. ES L 115, 9.5.1996, s. 3.